122 
ORCIIIDEAE. 
nuda. Endl. Gen. Pl. 212. n°. 1544. Lindl. Gen. et Sp. Orch. 384. 2. Bl. Mus. Bot. 
If. 175. n°. 415. — Epiphanes javanica Bl. Bydr. 421. fuj. IV. 
Habit. Hanc plantam singularem in sylvis uvidis montium Seribu in finibus occidentalis provinciae Buitenzorg sub finem 
pluviarum florentem indagavi. Rara esse videtur, si quidem nullo alio loco eam inveni. 
Descr. .Rhizoma hypogaeum, subramosum, nodoso-incrassatum, multiceps; nodis ellipsoideo- 
elongatis, nudis v. reliquiis quibusdam membranaceis vaginarum obvallatis. Scapi solitarii 
v. plures, 1—1 \ ped., singuli sub terra in nodum subhorizontalem incrassati, erecti, teretes, 
glabri, luridi, squamis brevibus alternis ovatis appressis amplexicaulibus membranaceis 
inferne satis approximatis superne distantibus deciduis cincti. Flores 5—7, fere pollicares, 
porrecti, singuli bractea ovato-lanceolata erecto-patente suffulti, circa axem leniter flexuosum 
in racemum laxum dispositi. Perigonium contextu crasso herbaceo, extus sordide purpu¬ 
rascens, intus sulphureum, concavum, antice latissime apertum et ima cum ungue gyno- 
stemii saccato-connatum; limbus sursum spectans, brevis, quinquefidus; laciniis ovatis, 
acutis, secundis, longitudine subaequalibus; duobus interioribus angustioribus, luteis, cum 
dorsali subfornicato-ascendentibus; lateralibus exterioribus patentibus. Labellum non elastice 
neque articulatione basios gynostemii antice productae conjunctum, ephippii formam referens 
sive potius subhastatum et concavum, gynostemio incumbens et hoc alis brevibus lateralibus 
semiamplectens, apice porrecto angustatum, intus medio cristis duabus parallelis plano- 
convexis carnosis nudis decurrentibus, ad basin nonnihil constrictum et margine utrinque 
callosum, sulphureum aut apice mixtura purpurea diluta. Gynostemium ad basin in unguem 
angustum incurvum cum perigonio saccato-connatum productum, erectum, semiteres, dorso 
gibbum, antice plano-concavum, apice obtusato inter duas auriculas antice prominentes 
profunde excavatum. Anthera terminalis, denticulo dorsali gynostemii affixa, rostello brevi 
laminari incumbens, mobilis, hemisphaerica, loculamentis duobus parallelis distinctis mem¬ 
branaceis, amisso polline decidua. Pollen granulis ellipsoideo-globosis majusculis liberis con¬ 
stans. Stigma, ut verisimile, quale in Gastrodid Rob. Rr. et Epipogio Gmel., non in apice 
gynostemii infra antheram, sed ab hac remotum inferne ad faciem anteriorem gibbere in- 
- dicatum, vulgo granulis pollinis cumulatis occultatum, siquidem me illud in paucis flori¬ 
bus, quos dissecare potui, ibi quaerere memini, qua a pictore Latour indicatum fuit. 
Ovarium breviter pedicellatum, turbinatum, sulcatum, haud tortum. 
e. GASTRODIA IIASSELTII. 
G. perigonii lobis ovalis obtusis inaequalibus, lateralibus exterioribus reliquis majo¬ 
ribus; labelli crista rugulosa. Bl. Mus. Bot. II. 175. n°. 414. 
Habit. In interiore provincia Bantam, circa Lewebunger, mense Septembri florentem invenit divus Van Hasselt, florisque 
ipsius ambitum delineavit, addita brevi annotatione, ex qua nihil dubii superest, quin a Specie modo descripta differat. 
Itaque delineationem ejus in Tab. 52 sub figuris analyseos 5—8 adjunxi. 
Descr. Scapus unum v. duos pedes altus, fuscus, aphyllus, squamato-vaginatus. Perigonium externe 
fuscum et subglandulosum, intus flavescens, antrorsum secundum longitudinem usque ad 
basin labelli apertum, cum ungue gynostemii in sacculum connatum. Limbus posticus, ob¬ 
tuse quinquelobus, erectus; tribus lobis mediis (nempe duobus interioribus et posteriore 
externo) subaequalibus lateralibus multo minoribus. Labellum, ut in superiore Specie basi 
ad margines callosum, medio crista longitudinali ruguloso-pulyeracea, apice minus prominens 
alisque lateralibus gynostemium semiamplectentibus, si figuram spectes, magis rotundatis 
quam m praecedente. Androclinium antice duobus processibus brevibus dentiformibus con- 
terminatum. Anthera opercularis, bilocularis, mobilis, pulverem granulosum continens. Stigma, 
auctore Vas Hasselt, antice m medio gynostemio excavatum. 
